Гърция - национални мерки, насочени към овладяване на разпространението на COVID-19 в страната.

Срокът на прилагане на действащите до момента общи противоепидемични мерки се удължава **до 06.00 ч. на 24.05.2021 г.** за територията на цялата страна.

Отпадат обособените 2 зони - зона с повишен риск и зона с много висок риск.

**От 14.05.2021 г. на цялата територия на Р Гърция (зони 1 и 2) забраната за движение на граждани вече е в часовия диапазон от 00:30 до 05:00 ч.**

**Разрешава се отново движението от област в област.**

**Отпада задължението за изпращане на съобщения (SMS) за придвижване до номер 13033.**

За автобусите се разрешава запълване на до 65% от местата. Не се разрешава качването на пътник без маска в превозните средства на обществения транспорт или в тези, превозващи служители. В автобусите, превозващи работници и служители (служебен транспорт) до 50% от местата.

Възстановяват се туристическите турове с туристически автобуси и открити такива до запълване на 85% от местата.

**За леки МПС е разрешено шофьор + 2 пътници. Превишаване на броя на пътуващите в едно МПС е разрешено когато те са семейство с непълнолетни деца. За МПС тип ван и двукабинни е разрешено шофьор + 3 пътници. Превишаване на броя на пътуващите в едно МПС е разрешено когато пътува семейство с непълнолетни деца.**

В такси се разрешава шофьор + 2 пътници. Изключение за придружители на възрастен, болен или човек в неравностойно положение, който се нуждае от асистент. Изключение се допуска и за превоз на ученици, чието местоживеене е извън градската част като се разрешава до 4-ма пътници, освен шофьора.

**Без маска в МПС могат да пътуват само, когато са семейство или роднини от 1-ва степен.**

При пътническите плавателни средства (ферибот и др.), осъществяващи вътрешни превози се допуска качване на борда до 80% от капацитета им, а когато са с каюти до 85%.

**Разрешава се движението на частни плавателни съдове (лодки, яхти) и на туристически такива.**

Забранени са всякакъв вид масови прояви и събиране на множество хора на едно място едновременно на открито или на закрито, независимо дали мястото е частен или публичен терен (имот).

Публичната администрация работи с намален капацитет, дотолкова, че да обслужва безпрепятствено гражданите. Останалите служители работят от вкъщи. Граждани се приемат само в належащи случаи и когато не е възможно предоставянето на услуга по електронен път. В помещения на публичната администрация се допускат едновременно до 7 души, при спазване на минимално разстояние между тях от 1,5 м.

В частните фирми се осигурява персонал, доколкото да е възможно непрекъснатост на дейността/ производството. Останалите работят от вкъщи. Клиенти се приемат по изключение и само след предварително уговорена среща. Това не се прилага по отношение на банките, куриерските и пощенските услуги, ВиК и електроразпределителните дружества. В

помещения на частни фирми се допускат едновременно до 7 души, при спазване на минимално разстояние между тях от 1,5 м;

Значителна част от дейностите на съдилищата са възстановени.

При дело се допускат максимум 15 души в съдебната зала при спазване на минимално разстояние между тях от 1,5 м.

В лечебните заведения се допуска по един придружител или посетител на един болен. Спазване на мин. разстояние от 1,5 м, с изключение на медицинските манипулации. Плановите операции са ограничени до 80%.

Изключение се допуска при случаите на ракови заболявания, спешни случаи и специализирани лечебни заведения.

Забранени са посещенията в домовете за възрастни хора. Задължителни периодични тестове, PCR или бързи, на всеки 5 дни на персонала в старческите домове.

Отворени за присъствена форма на обучение са училищата за всички класове (1-12 клас) и предучилищното обучение, и остават отворени тези за специално обучение, на територията на цяла Гърция.

За присъствена форма на обучение са отворени и центрове за обучение и подготовка на ученици, както и центровете за чужди езици.

Задължително условие за всички ученици, преподаватели и училищен персонал е да се самотестват с rapid тестове (които се получават безплатно в аптеките), а резултатите, за учениците да бъдат удостоверявани от родителите, а за преподавателите и останалия училищен персонал от самите тях, в специално съставени за целта удостоверения.

На 17.05.2021 г. отварят детските ясли.

Обучението във ВУЗ остава дистанционно за цялата страна.

Разрешено провеждането на изпити присъствено за завършващите средно образование, когато това е необходимо за кандидатстване във ВУЗ в чужбина и за студентите, които трябва да преминат в следващата учебна година.

В местата за поклонение (независимо от вероизповеданието) се допуска 1 човек на площ от 25 м2. , като е задължително за всички присъстващи носенето на две маски една върху друга.

**Остават затворени кина, театрални и всякакъв вид други представления и места за провеждане на официални мероприятия.**

На 21.05.2021 г. ще отворят летните кина.

На 14.05.2021 г. отварят археологическите обекти на закрито и музеите.

**Oтворени са организираните плажове и увеселителните и тематични паркове, като се допускат до 8 души на 1000 кв.м. площ на плажната ивица.**

**Разрешени са 2 шезлонга на 1 чадър, освен ако не става въпрос за членове на едно семейство.**

**Разстоянието на чадърите трябва да бъде 3,8 м., а между шезлонгите 1,5 м.**

**Заведенията към организираните плажове функционират съгласно разпоредбите за останалите хранителни и питейни заведения на територията на страната (само в откритите площи, не е разрешено пускането на музика и самотестването на персонала с rapid тест 2 пъти в седмицата и използването на маска са задължителни.**

**Отворени са заведенията за хранене и питейните заведения (ресторанти, закусвални, кафенета), но само тези, които имат открити площи и само в откритите площи. Допускат се до 6 човека на маса, само седящи клиенти. В заведенията не е разрешено пускането на музика. Самотестването на персонала с rapid тест 2 пъти в седмицата и използването на маска са задължителни.**

**Кафенетата и ресторантите в хотелите работят и в закритите си части, но само за обслужване на клиентите на хотела, при спазване на всички противоепидемични мерки. До 6 човека на маса, запълнен до 40% или до 50% от капацитета на заведението, в зависимост от категорията, в която попада заведението.**

За кафенетата и ресторантите в търговските центрове, безистените, центровете за услуги и на летищата е разрешено само take away или доставка (до дома, офиса).

Затворени са всякакъв вид зали и спортни съоръжения, фитнеси. Допуска се провеждане на тренировки и състезания за професионални и клубни спортисти, без публика.

Отворени са детските площадки и места за игра и спорт на открито.

Отворени са търговски обекти предлагащи хранителни стоки (супер, мини маркети, месарници, рибни магазини, сладкарници, както и аптеки и автосервизи). В търговските обекти се допуска по един човек на всеки 25 м2 търговска площ (изключват се помощни помещения, складове, офиси, места за паркиране) при минимално разстояние между посетителите 2 м. Допуска се по още един човек за всеки 25 м2 допълнителна площ.

И за двете зони е разрешено магазините да работят с удължено работно време - 07.00 ч. - 21.00 ч.

От 14.05.2021 г. работят обектите за търговия на дребно при нормален режим на работа с капацитет 1 клиент на 25 кв.м.

Фризьорските салони и центровете за красота, диетологичните центрове (не се допускат упражнения) работят само с предварително уговорена среща. Забранено е клиентите да чакат в помещенията. Работно време, допустим максимален брой посетители и разстояния, както при останалите търговски обекти.

На 14.05.2021 г. отварят казината и тото пунктовете.

В Р Гърция е въведено безплатно тестване за COVID-19 на гражданите. На всеки здравно осигурен гражданин се полага по 1 бърз тест седмично (4 теста месечно), който тест ще може да бъде получен, напълно безплатно и без необходимостта от рецепта, в аптеките.

Забележка: Когато се посочва максимален брой присъстващи, в него не се включва броят на персонала или служителите, а само броят на посетителите.